Mama ŠČ!
<s>"Mama ŠČ!" je pjesma punk-rock benda Let 3, koja je pobijedila na Dori 2023. održanoj 11. veljače 2023. u Opatiji.</s><s>Pjesma je uvjerljivo pobijedila na Dori, dobivši maksimalne bodove i od publike i od regionalnih žirija, i tako je izabrana kao predstavnica Hrvatske na Eurosongu 2023. godine u Liverpoolu.</s><s>Pjesma je prošla u finale, gdje je završila na trinaestom mjestu sa 123 boda, s tim da je od nacionalnih žirija dobila samo 11 bodova, dok su joj gledatelji dodijelili visokih 112 bodova (sedmo mjesto po glasovima publike).</s>

<s>Analiza</s>

<s>Riječi pjesme prilično su kriptične te su izazvale lavinu reakcija povodom njihovog značenja.</s><s>U tekstu se spominje mama koja je kupila traktor, koja je "ljubila morona", "mali podli psihopat", enigmatična "armagedon-nona", a sama pjesma završava stihom "mama, idem u rat".</s><s>Osobito je zagonetno značenje rječice "ŠČ", koja se ponavlja gotovo iza svakog stiha, ali i koja je dio naslova same pjesme; ovo je također interpretirano kao referenca na Rusiju, s obzirom na činjenicu da se glas "šč" pojavljuje kao prvo slovo ruske abecede (Щ).</s><s>Glavni vokal, Prlja, na sceni je bio odjeven i našminkan poput Charlieja Chaplina iz filma The Great Dictator, koji parodira Adolfa Hitlera, a što je interpretirano kao antitotalitarna poruka protiv nacističkog diktatora i sličnih vođa koji su svijet gurali u nuklearni rat ("armagedon"), koji je pak simbolički prikazan kroz projektile koje nosi ćelavi muškarac na čijem čelu piše "Njinle", a čija odjeća pak podsjeća na onu Grigorija Raspućina; iako je na prvu pjesma interpretirana kao proturuska parodija Vladimira Putina, ona zapravo ima šire antiratno značenje.</s><s>To je potvrdio i Mrle u intervjuu koji je 16. veljače dao BHRT-u, a u kojem je da se riječi "moron" i "psihopat" ne odnose samo na Putina, kako se to navodi u većini komentara, iako je aluzija na njega možda jasnija od drugih.</s><s>Nekoliko dana nakon Dore, Mrle i Prlja dali su, u intervjuu, interpretaciju pjesme, kazavši sljedeće: "Naša poruka je neka rat stane i neka bude puno ljubavi i mira.</s><s>To je jedina poruka koju mi imamo i nosimo u srcu i u duši svojoj i to želimo prenijeti svima.</s><s>Mi mislimo da svatko mora imati pravo na svoje opredjeljenje, dom, na izbor.</s><s>Eto, to je ideja".</s>

<s>S obzirom na činjenicu da pjesme koje odlaze na Eurosong ne smiju imati jasne političke poruke, pjesma je namjerno aluzivna, i ne vrši direktne reference na pojedine povijesne događaje ili osobe.</s>

<s>Reakcije</s>

<s>"Mama SČ!" inicijalno je jako dobro primljena i od strane kritike i od strane publike.</s><s>Poznata fan stranica Wiwibloggs nekoliko mjeseci prije samog Eurosonga organizirala je anketu u kojoj su čitatelji birali svoju najbolju pjesmu među onima koje su izabrane i objavljene do 18. veljače 2023. godine.</s><s>Pjesma Leta 3 zauzela je prvo mjesto u toj anketi s 16,974 glasova, što je bilo 53.99% od ukupnog broja od 31,437 glasova.</s><s>Dobre prognoze potvrdile su se i na samom Eurosongu, gdje je Let 3 uspio izboriti nastup u finalu, prvi za Hrvatsku još od 2017. godine.</s>

<s>Pjesma je također ostvarila i značajni komercijalni uspjeh.</s><s>Na top listama debitirala je 6. veljače 2023. godine na 27. mjestu top liste HR Top 40.</s><s>Ovo je za Let 3 bio prvi proboj na top liste u manje od godinu dana, nakon što su 21. ožujka 2022. godine s pjesmom "Drama" također bili rangirani.</s><s>U svom drugom tjednu, pjesma je pala na 29 mjesto.</s><s>Međutim, nakon nastupa na Dori 2023., pjesma je postala hit te je u svom trećem tjednu skočila na četvrto mjesto, postavši time najuspješnija pjesma Leta 3 na HR Top 40 listi.</s><s>Tjedan dana kasnije, pjesma je skočila na prvo mjesto i tako postala prva prvoplasirana pjesma Leta 3 u historiji.</s>

<s>Dana 25. veljače, pjesma je debitirala i na Billboardovoj listi Croatia Songs i to na visokom šestom mjestu; to je prvi puta da je Let 3 izborio mjesto na ovoj listi, ali i prvi put da je hrvatska pjesma za Eurosong izborila mjesto na ovoj listi.</s><s>Pjesma je ostala na listi ukupno tri tjedna.</s>

<s>Uspjeh na top listama</s>

<s>Reference</s>

<s>Vanjske poveznice</s>

<s>Nastup grupe Let 3 na Dori 2023.</s><s>Stihovi pjesme "Mama ŠČ!"
Damir Martinović Mrle iz grupe Let 3, gost Jutra za sve, BHRT, 16.02.2023.</s><s>Let 3 u emisiji Preverjeno na POP TV, 28.02.2023. (na slovenskom)
LET 3 - Mama ŠČ! - službeni spot - Eurovision 2023</s>

<s>Eurovizijske pjesme Hrvatske
Singlice 2023.</s>

